**LĪGUMS Nr. 2020/2.3.27.2/115**

*Par malkas piegādi Rucavas novada pašvaldības iestādēm*

Rucavas novada Rucavas pagastā 2020.gada 6.aprīlī

**Rucavas novada dome**, reģistrācijas Nr. 90000059230, juridiskā adrese: "Pagastmāja", Rucava, Rucavas pag., Rucavas nov., LV-3477, tās priekšsēdētāja Jāņa Veita personā, kurš rīkojas, pamatojoties uz likuma „Par pašvaldībām” un Rucavas novada domes 2009.gada 17.jūlija saistošo noteikumu Nr.1 „Rucavas novada pašvaldības nolikums” pamata, turpmāk – Pasūtītājs, no vienas puses, un

**SIA “GR GRUPA”**, reģistrācijas Nr. 42103052850, tās valdes priekšsēdētāja Ģirta Roņa personā, kurš rīkojas saskaņā ar statūtiem, turpmāk - Piegādātājs, no otras puses, bet abi kopā un katrs atsevišķi turpmāk šī līguma tekstā saukti – Puses, pamatojoties uz publiskā iepirkuma „Malkas piegāde Rucavas novada pašvaldības iestādēm” (identifikācijas numurs RND 2020/1) rezultātiem un Piegādātāja iesniegto piedāvājumu, noslēdz šādu līgumu (turpmāk – Līgums), kas ir saistošs Pusēm, to saistību un tiesību pārņēmējiem, par sekojošo:

1. **Līguma priekšmets**
   1. Pasūtītājs uzdod un apmaksā, bet Piegādātājs pārdod un piegādā neskaldītu, jauktu lapu koku malku 720 m³ apjomā (turpmāk – Prece) Rucavas novada pašvaldības iestādēm, ievērojot Tehnisko specifikāciju (2.pielikums) un Finanšu piedāvājumu (1.pielikums), kuri ir neatņemamas šī Līguma sastāvdaļas.
   2. Prece 720 m³ apjomā jāpiegādā:

1.2.1. Pirmsskolas izglītības iestāde “Zvaniņš”, adrese “Zvaniņš”, Rucava, Rucavas pagasts, Rucavas novads; piegādes apjoms 40 m3 malkas, piegāde jāveic līdz 2020.gada 31.maijam.

1.2.2. Rucavas pamatskola, adrese “Rucavas pamatskola”, Rucava, Rucavas pagasts, Rucavas novads; piegādes apjoms 280 m3 malkas, 50% piegāde jāveic līdz 2020.gada 30.jūnijam un 50% piegāde jāveic līdz 2020.gada 31.jūlijam.

1.2.3. Sikšņu pamatskola, adrese “Sikšņu pamatskola”, Sikšņi, Dunikas pagasts, Rucavas novads; piegādes apjoms 160 m3 malkas, 50% piegāde jāveic līdz 2020.gada 30.jūnijam un 50% piegāde jāveic līdz 2020.gada 31.jūlijam.

1.2.4. Dunikas pagasta pārvalde, adrese “Purenītes”, Sikšņi, Dunikas pagasts, Rucavas novads; piegādes apjoms 240 m3 malkas, 50% piegāde jāveic līdz 2020.gada 30.jūnijam un 50% piegāde jāveic līdz 2020.gada 31.jūlijam.

* 1. Piegādātājs apliecina, ka Prece ir augstas kvalitātes un tā uzglabāta, maksimāli saglabājot Preces siltumspēju.
  2. Ņemot vērā Līguma 2.4.punktā norādīto līgumcenu, Pasūtītājam ir tiesības palielināt nepieciešamo Preces apjomu par 20%, attiecīgi palielinot iepirkuma līguma kopējo līgumcenu.
  3. Pasūtītājam ir tiesības iegādāties mazāku vai lielāku malkas daudzumu, kā arī mainīt proporciju starp adresēm.

1. **Līguma summa un norēķinu kārtība**
   1. Līgumcena par šajā Līgumā noteikto Preces piegādi sastāda **16452.00 EUR** (sešpadmit tūkstoši četri simti piecdesmit divi euro *euro* 0 centi), bez pievienotās vērtības nodokļa.
   2. Pievienotās vērtības nodokli maksā Pasūtītājs saskaņā ar pievienotās vērtības nodokļa likuma 141.pantu. Piegādātājs izraksta Pasūtītājam rēķinu, kurā Preces vērtība norādīta bez pievienotās vērtības nodokļa, savukārt Pasūtītājs samaksā Piegādātājam rēķinā norādīto Preces vērtību bez pievienotās vērtības nodokļa.
   3. Līgumcena par viena kubikmetra malkas piegādi tiek noteikta EUR/m³, neieskaitot pievienotās vērtības nodokli. Vienas vienības izmaksa nevar tikt palielināta, ja Piegādātājs ar nodomu vai aiz neuzmanības ir kļūdījies Preces sagatavošanas un piegāžu izmaksu aprēķinos.
   4. Preces līgumcena par 1 kubikmetru malkassastāda 22.85 EUR (divdesmit divi *euro* 85 centi), bez pievienotās vērtības nodokļa. Tā ir fiksēta un nemainās visā Līguma darbības laikā.
   5. Piegādātājs Preces Līgumcenā ir iekļāvis visas izmaksas, kas saistītas ar Preces piegādi un Preces izkraušanu. Piegādātājs Preci piegādā un izkrauj ar savu darbaspēku un transportu, kura izmaksas ir iekļautas Preces līgumcenā.
   6. Pasūtītājs veic samaksu par Preci, pārskaitot attiecīgo naudas summu uz Piegādātāja norādīto norēķinu kontu kredītiestādē. Apmaksa tiek uzskatīta par notikušu ar brīdi, kad Pasūtītājs ir iesniedzis kredītiestādē maksājuma uzdevumu par pārskaitījuma veikšanu uz Piegādātāja norēķinu kontu.
   7. Pasūtītājs samaksā Piegādātājam par kvalitatīvu, Līguma noteikumiem atbilstošu piegādāto Preci 30 (trīsdesmit) dienu laikā pēc Preces piegādes un pieņemšanas-nodošanas akta abpusējas parakstīšanas dienas, atbilstošas Preces pavadzīmes-rēķina saņemšanas, ja nav saņemts iebilduma akts.
2. **Piegādes termiņš**
   1. Piegādātājs pārdod un piegādā Preci Pasūtītājam no Līguma noslēgšanas dienas **līdz 2020.gada 5.oktobrim.**
   2. Ja Preces piegādes laikā Piegādātājs konstatē, ka nevar ievērot Līguma 1.2. un 3.1.punktos minētos termiņus, tas nekavējoties par to rakstiski informē Pasūtītāju, norādot paredzamo kavēšanās ilgumu un cēloņus. Piegādātājs dara visu, lai panāktu termiņu ievērošanu.
   3. Puses rakstiski var vienoties par Preces piegādes termiņa izmaiņām, to saīsinot vai pagarinot.
   4. Ja pēc Preces piegādes termiņa beigām, Pasūtītājam nepieciešams palielināt Preces piegādes apjomu (Līguma 1.4.punkts), Puses rakstiski var vienoties pagarināt Līguma termiņu.
   5. Puses nekavējoties informē viena otru par jebkādām grūtībām Līguma izpildē, kas varētu aizkavēt savlaicīgu Preces piegādi un Līguma izpildi.
3. **Preces piegādes un pieņemšanas nosacījumi**
   1. Piegādātājs piegādā un nodod Pasūtītājam Līguma noteikumiem atbilstošu Preci uz Preces piegādes vietām saskaņā ar noteikto Preces apjomu un tehniskajām prasībām, kuras noteiktas Tehniskajā specifikācijā.
   2. Preces uzmērīšanas un kvalitātes noteikšanas, kā arī Preces nodošanas – pieņemšanasvietas ir Tehniskajā specifikācijā norādītās piegādes vietas.
   3. Prece uzskatāma par nodotu brīdī, kad Pasūtītāja pilnvarotās personas paraksta Preces pavadzīmi - rēķinu. Pasūtītāja Pilnvarotās personas ir tiesīgas veikt tikai Līgumā atrunātās darbības.
   4. Piegādātājs Preci nokrauj grēdās Pasūtītāja pilnvarotās personas norādītajā piegādes vietā.
   5. Preces piegādes laiku Piegādātājs saskaņo ar Pasūtītāja pilnvaroto personu divas darba dienas iepriekš. Piegāde jāveic Pasūtītāja darba laikā. Piegādātājs ar Pasūtītāja pilnvaroto personu var vienoties par Preces piegādes laika izmaiņām ārpus Pasūtītāja darba laika.
   6. Pasūtītājs pieņem no Piegādātāja Preci, ja tā atbilst Līguma noteikumiem.
   7. Risku par Preces nejaušu bojāeju līdz Preču pavadzīmes-rēķina parakstīšanai uzņemas Piegādātājs.
   8. Puses vienojas, ka Preces uzmērīšanas un kvalitātes atbilstības Līgumam noteikšanu veic Pasūtītāja pilnvarotā persona.
   9. Pasūtītāja pilnvarotā persona, pieņemot piegādāto Preci un pēc tam konstatējot Preces neatbilstību Līgumam, sastāda par to iebildumu aktu, ko iesniedz Pasūtītājam, kurš tiek nosūtīts Piegādātājam.
   10. Pasūtītājam ir tiesības veikt Preces uzmērījumu kontroli un kvalitātes atbilstību Līgumam un konstatējot Preces neatbilstību Līgumam, sastādīt par to iebildumu aktu, ko iesniedz Piegādātājam.
   11. Piegādātājam ir tiesības veikt Preces uzmērījumu un kvalitātes kontroli Pasūtītāja noteiktajā termiņā.
   12. Iebilduma akta iesniegšanas gadījumā, Piegādātājs apmaina neatbilstošo Preci pret Līgumam atbilstošu Preci un piegādā Pasūtītājam Pasūtītāja noteiktajā termiņā bez papildus samaksas.
4. **Pušu atbildība** 
   1. Ja Līguma saistības netiek pildītas vai tiek pildītas nepienācīgi, vainīgā Puse ir  
      materiāli atbildīga saskaņā ar Līgumu.
   2. Piegādātājs var prasīt no Pasūtītāja līgumsodu par Preces apmaksas termiņa kavējumu 0,05 % (nulle komats nulle pieci procenti) apmērā no nesamaksātās maksājuma summas par katru nokavēto dienu, bet ne vairāk kā 10 % (desmit procenti) no attiecīgās Preces pavadzīmes-rēķinā norādītās nesamaksātās maksājuma summas.
   3. Pasūtītājs var prasīt no Piegādātāja par Līgumā paredzētās Preces piegādes termiņa kavējumu līgumsodu 0,05 % (nulle komats nulle pieci procenti) apmērā no nepiegādātās Preces summas par katru nokavēto dienu, bet ne vairāk kā 10 % (desmit procenti) no noteiktajā termiņā nepiegādātās Preces summas.
   4. Katra Puse atlīdzina otrai Pusei visu ar Līguma neizpildi vai nepienācīgu izpildi nodarīto kaitējumu, tai skaitā visus tieši pierādāmos zaudējumus.
   5. Līgumsoda samaksas pienākums saglabājas arī gadījumos, kad šis Līgums zaudē spēku līdz ar izpildi, kādas Puses vienpusēju atkāpšanos vai citos šajā Līgumā noteiktajos gadījumos.
   6. Līgumā noteikto līgumsodu samaksa neatbrīvo Pusi no Līguma nosacījuma, par kura pārkāpšanu samaksāts līgumsods, izpildes, ciktāl tas ir iespējams.
   7. Puses var vienoties par līgumsoda nepiemērošanu.
5. **Līguma nosacījumu grozīšana un atkāpšanās no līguma**
   1. Puses vienojoties var pieņemt lēmumu kopīgi lauzt Līgumu. Vienpusēja Līguma laušana ir pieļaujama tikai Līgumā atrunātajos gadījumos.
   2. Ja Pasūtītājs apgrūtina vai liedz Piegādātājam Līgumā noteikto saistību izpildi, Piegādātājs var vienpusēji lauzt Līgumu – ar nosacījumu, ka Pasūtītājs 60 (sešdesmit) dienu laikā no attiecīga Piegādātāja rakstveida brīdinājuma saņemšanas dienas nav novērsis šķēršļus Piegādātāja Līgumā noteikto saistību izpildei.
   3. Ja Piegādātājs vienpusēji lauž Līgumu bez attaisnojošiem Līgumā neminētiem iemesliem, Piegādātājs maksā Pasūtītajam līgumsodu 10% (desmit procenti) apmērā no Līgumcenas 30 (trīsdesmit) dienu laikā pēc attiecīga paziņojuma saņemšanas no Pasūtītāja.
   4. Ja Pasūtītājs vienpusēji lauž Līgumu bez attaisnojošiem Līgumā neminētiem iemesliem, tas pilnībā norēķinās ar Piegādātāju par atbilstoši Līguma noteikumiem piegādātās Preces apjomu.
   5. Pasūtītājs ir tiesīgs atkāpties un vienpusējā kārtā lauzt Līgumu, ja Piegādātājs nepienācīgi pilda savas saistības:
      1. Piegādātājs Preci nav piegādājis Pasūtītāja iestādei 5 (piecu) darba dienu laikā pēc Līguma 1.2.punktā noteiktā termiņa;
      2. Piegādātājs Preci sistemātiski (divas reizes) piegādā kvalitātē, kas ir sliktāka kā noteikts Līgumā.
   6. Līguma 6.5.punkta Līguma laušanas gadījumā Piegādātājs maksā Pasūtītājam līgumsodu 10 % (desmit procenti) apmērā no Līgumcenas 30 (trīsdesmit) dienu laikā pēc attiecīga paziņojuma saņemšanas Pasūtītāja noteiktajā kārtībā.
   7. Papildus Līguma 6.5.punktam Pasūtītājam ir tiesības vienpusēji atkāpties no Līguma pirms termiņa, nosūtot Piegādātājam rakstveida paziņojumu, šādos gadījumos:
      1. Līgumā ir izdarīti būtiski grozījumi, kas nav pieļaujami saskaņā ar Publisko iepirkumu likuma 61.panta pirmo daļu;
      2. Līgums nav noslēgts atbilstoši iepirkuma dokumentos paredzētajiem noteikumiem, vai ir mainīti būtiski iepirkuma dokumentos iekļautā Līguma projekta noteikumi;
      3. Līguma slēgšanas tiesībām Piegādātājam nevajadzēja tikt piešķirtām Līgumā par Eiropas Savienību, Līgumā par Eiropas Savienības darbību un Publisko iepirkumu likuma paredzēto pienākumu būtiska pārkāpuma dēļ, kuru Līguma par Eiropas Savienības darbību 258.pantā noteiktajā procedūrā konstatējusi Eiropas Savienības Tiesa.
   8. Ja Līgumu izbeidz pirms termiņa Līguma 6.7.punktā minētajos gadījumos, Pasūtītājs samaksā par Piegādātāja sniegtiem pakalpojumiem. Pasūtītājs un Piegādātājs vienojas par samaksas apmēru un kārtību.
   9. Pasūtītājam ir tiesības vienpusēji atkāpties no Līguma izpildes, ja Līgumu nav iespējams izpildīt tādēļ, ka Līguma izpildes laikā ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas, ievērojot Starptautisko un Latvijas Republikas nacionālo sankciju likuma 11.1 panta trešo daļu.
   10. Puses, savstarpēji vienojoties, ir tiesīgas izdarīt izmaiņas Līgumā. Ikviena Līguma izmaiņa tiek noformēta rakstveidā un visu Pušu parakstīta. Jebkuras izmaiņas vai papildinājumi kļūst par neatņemamu Līguma sastāvdaļu.Līguma grozījumi pieļaujami tikai Publisko iepirkumu likuma 61.panta kārtībā.
6. **Nepārvarama vara**
   1. Puses nav atbildīgas par līgumsaistību neizpildi vai nepienācīgu izpildi, ja tā radusies nepārvaramas varas rezultātā. Par nepārvaramu varu Puses uzskata dabas katastrofas, militāru agresiju, streikus, epidēmijas, grozījumus Latvijas Republikas normatīvajos aktos, valsts institūciju lēmumus un citus nepārvaramas varas izpausmes veidus, kas traucē Līguma izpildi un kas nav izveidojušies kā Pušu darbības vai bezdarbības tiešas vai netiešas sekas, kurus Puses nav paredzējušas vai nav varējušas paredzēt Līguma parakstīšanas brīdī, kā arī tie apstākļi, pret kuriem Puses nav varējušas nodrošināties, noslēdzot Līgumu.
   2. Ja iestājas nepārvaramas varas apstākļi, Pusēm ir pienākums, ja tas ir iespējams, nekavējoties mutiski informēt Pušu pārstāvjus, kā arī ne vēlāk kā 2 (divu) dienu laikā pēc minēto apstākļu konstatēšanas iesniegt rakstveida paziņojumu Pusēm. Paziņojumā jāraksturo apstākļi, kā arī to ietekmes vērtējums attiecībā uz savu pienākumu izpildi saskaņā ar Līgumu un izpildes termiņu. Paziņojumā jānorāda termiņš, kad būs iespējams turpināt Līgumā paredzēto pienākumu izpildi.
   3. Nepārvaramas varas apstākļiem beidzoties, Pusei, kura pirmā konstatējusi minēto apstākļu izbeigšanos, ir pienākums nekavējoties iesniegt rakstisku paziņojumu Pusēm par minēto apstākļu beigšanos.
7. **Apakšuzņēmēji**
   1. Piegādātājs atbild par apakšuzņēmēju darbu.
   2. Piegādātājs nav tiesīgs bez rakstiskas saskaņošanas ar Pasūtītāju veikt piedāvājumā norādītā personāla un apakšuzņēmēju nomaiņu un iesaistīt papildu apakšuzņēmējus Līguma izpildē. Pasūtītājs, vērtējot personāla un apakšuzņēmēju nomaiņu, ievēro Publisko iepirkumu likuma 62.panta nosacījumus. Piegādātāja pienākums ir paziņot Pasūtītājam par jebkurām apakšuzņēmēja saraksta informācijas izmaiņām, kā arī papildināt sarakstu ar informāciju par apakšuzņēmēju, kas tiks vēlāk iesaistīts pakalpojuma sniegšanā.
8. **Konfidenciāla informācija un fizisko personu datu aizsardzība**

9.1. Puses apņemas aizsargāt, neizplatīt un bez iepriekšējas savstarpējas rakstiskas saskaņošanas neizpaust trešajām personām konfidenciālu informāciju (pilnīgi vai daļēji Līguma vai citu ar tā izpildi saistītu dokumentu saturu, Pušu finansiālo situāciju vai finanšu avotiem, vadības sistēmu vai saimnieciskajām darbībām, kā arī tehniska, komerciāla un jebkāda cita rakstura informācija par otras Puses darbību), kas kļuvusi tiem pieejama līgumsaistību izpildes gaitā, izņemot normatīvajos aktos noteiktos gadījumus.

9.2. Puses apzinās, ka Līguma izpildes laikā var rasties nepieciešamība savstarpēji apmainīties ar informāciju, kas satur personas datus (piemēram, to pārstāvju un/vai kontaktpersonu, atbildīgo personu identificējošā un kontaktinformācija). Šādā gadījumā katrs no Pusēm ir uzskatāms par patstāvīgu pārzini savā rīcībā esošu datu apstrādei, tas apņemas datus apstrādāt atbilstoši spēkā esošajiem normatīvajiem aktiem un otrai Pusei dati tiek nodoti Puses likumīgu interešu ietvaros, lai nodrošinātu Līguma kvalitatīvu izpildi, izpildītu normatīvo aktu prasības vai realizētu citas likumīgas attiecīgās Puses intereses.

9.3. Puse, kura nodod kādas personas datus otrai Pusei, apņemas informēt šo personu (piemēram, kura norādīta kā atbildīgā persona vai pārstāvis) par:

9.3.1. to, ka tās personas dati ir tikuši apstrādāti;

9.3.2. otras Puses nosaukumu, kontaktinformāciju un mērķiem, kādiem nodotie dati varētu tikt izmantoti, tas ir, Līguma saistību izpildei vai likumīgai interešu realizēšanai;

9.3.3. iespēju vērsties pie attiecīgās Puses, lai iegūtu papildu informāciju vai realizētu savas kā datu subjekta tiesības.

1. **Līguma darbības termiņš**
   1. Līgums stājas spēkā Pusēm to parakstot un ir spēkā līdz visu tajā minēto saistību izpildei.
2. **Citi noteikumi**
   1. Visas Pušu pretenzijas un domstarpības, kas saistītas ar šo Līgumu tiek risinātas Pušu vienošanās ceļā, ja vienošanās netiek panākta, strīdi tiek izšķirti vispārējās jurisdikcijas tiesā.
   2. Jautājumi, kuri nav izlemti šajā Līgumā, tiek izlemti atbilstoši spēkā esošajiem normatīvajiem aktiem.
   3. Šis Līgums ir saistošs Pusēm, kā arī visām trešajām personām, kas likumīgi pārņem viņu tiesības un pienākumus.
   4. Pasūtītājs pilnvaro pārstāvjus šī līguma izpildes laikā:
      1. Dunikas pagasta pārvaldē - Dunikas pagasta pārvaldes vadītāja [..], tālr.[..].
      2. Rucavas pamatskolā – saimniecības pārzinis [..], tālr.[..].
      3. Rucavas pirmsskolas izglītības iestādē ”Zvaniņš”- komunālās daļas vadītājs [..], tālr.[..].
      4. Sikšņu pamatskolā – direktore [..], tālr.[..].
   5. Piegādātājs par pilnvaroto pārstāvi šī līguma izpildes laikā nosaka atbildīgo personu - [..], tālrunis [..].
   6. Pušu pilnvarotie pārstāvji ir atbildīgi par līguma izpildes uzraudzīšanu, tai skaitā, par Preces pieņemšanu, dokumentācijas iesniegšanu un parakstīšanu atbilstoši šī līguma prasībām, savlaicīgu rēķinu iesniegšanu un pieņemšanu, apstiprināšanu un nodošanu apmaksai, akta parakstīšanu.
   7. Puses nekavējoties, bet ne vēlāk kā 3 (trīs) darba dienu laikā pēc izmaiņu veikšanas brīža informē viena otru par savu rekvizītu maiņu.
   8. Ja kāds no šī Līguma noteikumiem izrādās pretlikumīgs vai spēkā neesošs, tas nenozīmē visa Līguma spēkā neesamību, ar nosacījumu, ka šādu noteikumu spēkā neesamība būtiski neietekmē šī Līguma nozīmi. Šajā gadījumā Puses apņemas aizvietot šo spēkā neesošu noteikumu ar tādu spēkā esošu, kas visvairāk atbilst sākotnējai šī Līguma jēgai.
   9. Līgums sastādīts uz 6 (sešām) lapām 2 (divos) vienādos eksemplāros latviešu valodā ar 2 (diviem) pielikumiem uz 2 (divām) lapām, pa vienam eksemplāram katrai līguma slēdzēju Pusei, ar vienādu juridisko spēku un ir saistošs Pusēm no tā parakstīšanas brīža.
   10. Līguma pielikumi ir šā Līguma neatņemamas sastāvdaļas un ir Pusēm saistoši Līguma izpildē:

Finanšu piedāvājums (kopija) uz 1 (vienas) lapas (1.pielikums);

Tehniskā specifikācija (kopija) uz 1 (vienas) lapas (2.pielikums).

* 1. Pusespiekrīt Līguma noteikumiem un apstiprina to parakstot.

**12. Pušu rekvizīti un paraksti**

|  |  |
| --- | --- |
| **Pasūtītājs:** | **Piegādātājs:** |
| **Rucavas novada dome**  Reģ.Nr.90000059230  Adrese: „Pagastmāja”, Rucava, Rucavas pag., Rucavas novads, LV3477  Tālr. 634 67054  Banka: AS „Swedbank”  Kods: HABALV22  Konts: LV30HABA0551019765652 | **SIA “GR GRUPA”**  Reģ.Nr. 42103052850  Adrese: Saules iela 92, Grobiņa,  Grobiņas nov. LV-3430  Tālr.[..]  Banka: [..]  Kods: [..]  Konts: [..] |
| Priekšsēdētājs:  Jānis Veits**\_\_\_\_\_\_\_\_\_\_\_\_\_\_\_\_\_\_\_** | Valdes priekšsēdētājs:  Ģirts Ronis**\_\_\_\_\_\_\_\_\_\_\_\_\_\_\_\_\_\_** |